ཕྱོགས་མཚུངས་སྐུ་ཞབས་ཁོང་གིས་དེ་རིང་པ་ལམ་པུར་དུ་ཕེབས་སྐབས་ལས་དོན་མང་བའི་རྐྱེན་གྱིས་བོད་མི་མང་སྤྱི་འཐུས་ལྷན་ཁང་ལ་ཕེབས་མི་ཐུབ་པར་ཐུགས་ཕམ་དང་།འབྱུང་འགྱུར་བོད་མི་མང་སྤྱི་འཐུས་ལྷན་ཁང་དུ་འཚམས་གཟིགས་དང་།སྐུའི་བླ་སྨན་ཟུར་པ་ཨེམ་ཆི་ཡེ་ཤེས་དོན་ལྡན་ལགས་མཇལ་འཕྲད་སླད་ཕེབས་རྒྱུའི་ཞལ་བཞེས་གནང་ཡོད་འདུགདེ་བཞིན་སྐུ་ཞབས་ཁོང་གིས་ད་བར་རྒྱ་གར་གཞུང་མང་གཉིས་ཀྱིས་བོད་ཀྱི་རྩ་དོན་ཐོག་རྒྱབ་སྐྱོར་ཇི་ལྟར་གནང་གི་ཡོད་མེད་སྐོར་དང་།བྱེ་བྲག་ཏུ་ད་ལྟའི་རྒྱ་གར་སྲིད་བློན་མོ་དི་མཆོག་གིས་དབུ་འཁྲིད་པའི་གཞུང་གིས་བོད་དོན་ཐོག་རྒྱབ་སྐྱོར་གང་འདྲ་གནང་གི་ཡོད་མེད་སྐོར་སོགས་གསུངས་གནང་བ་མ་ཟད།འབྱུང་འགྱུར་བོད་ཀྱི་རྩ་དོན་ཐོག་མུ་མཐུད་རྒྱབ་སྐྱོར་གནང་རྒྱུའི་ཆོད་སེམས་བརྟན་པོ་ཡོད་ཅེས་གསུངས་གནང་འདུག